

МОНГОЛ УЛСЫН ХУУЛЬ

2019 оны 10 сарын 10 өдөр Төрийн ордон, Улаанбаатар хот

 **САНХҮҮГИЙН ЗОХИЦУУЛАХ ХОРООНЫ**

 **ЭРХ ЗҮЙН БАЙДЛЫН ТУХАЙ ХУУЛЬД**

 **НЭМЭЛТ, ӨӨРЧЛӨЛТ ОРУУЛАХ ТУХАЙ**

 **1 дүгээр зүйл.**Санхүүгийн зохицуулах хорооны эрх зүйн байдлын тухай хуулийн 3 дугаар зүйлд доор дурдсан агуулгатай **3.1.9, 3.1.10 дахь** заалт нэмсүгэй:

 **“3.1.9.үнэт металл, үнэт чулууны, эсхүл тэдгээрээр хийсэн эдлэлийн арилжаа эрхлэгчийн үйл ажиллагаа;**

 **3.1.10.үл хөдлөх эд хөрөнгө зуучлалын байгууллагын үйл ажиллагаа;”**

**2 дугаар зүйл.**Санхүүгийн зохицуулах хорооны эрх зүйн байдлын тухай хуулийн 3 дугаар зүйлийн “3.1.9” гэснийг “3.1.11” гэж өөрчилсүгэй.

**3 дугаар зүйл.**Энэ хуулийг Үй олноор хөнөөх зэвсэг дэлгэрүүлэх болон терроризмтой тэмцэх тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

 МОНГОЛ УЛСЫН

 ИХ ХУРЛЫН ДАРГА Г.ЗАНДАНШАТАР